1 เพดานปากบวมเล้กน้อย จะรุ้สึกปวดๆเมื่อเอาลิ้นดุลหรือดูดปาก แต่ปวดไม่มาก อัตรายไหมค่ะ พึ่งเป็น 1วัน อยู่ดีๆมันก้อรุ้สึกปวดๆ 2 มีก้อนๆตรงปากช่องคลอดไม่เเข็งเวลาจับจะรุ้สึกว่านิ่มๆแต่ไม่นิ่มมาก ไม่ปวดไม่อะไร อัตรายมากไหมค่ะ เป็น 3 อาทิตย์กว่าๆแล้ว ก่อนจะรุ้ว่าเป้น มีเพศสัมพันกับแฟน แล้วรุ้สึกมาจุกและเจ้บเวลาสอดใส่อวัยวะ พอเขาห้องไปฉี่ก้อมีลิ้มๆเลือดออกอยู่ ประมาณ 3-4 วัน แต่ออกไม่เยอะ นิดๆหน่อยๆ
สวัสดีค่ะ 1.เพดานปากปวดและบวม อาจมีสาเหตุจาก-แผลร้อนในในปาก ซึ่งอาจเกิดตามหลังการบาดเจ็บที่ปาก การแปรงฟันแรงเกินไป การกัดปากโดยไม่ได้ตั้งใจ การทำฟัน หรือการบาดเจ็บจากการเล่นกีฬา-การใช้ยาสีฟันและน้ำยาบ้วนปากที่มีฤทธิ์ระคายเคืองมาก-การติดเชื้อไวรัส เชื้อรา หรือเชื้อแบคทีเรียหากแผลลุกลามมากขึ้น ปวด บวมมาก มีหนองไหล มีไข้ อาจมีการติดเชื้อที่รุนแรงกว่าแผลร้อนในในปากธรรมดา ควรไปพบแพทย์2.ก้อนที่ช่องคลอด อาจเกิดจาก-ถุงน้ำของต่อมบาร์โธลิน ซึ่งเป็นต่อมที่เอาไว้สร้างน้ำหล่อลื่นขณะมีเพศสัมพันธ์ หากถุงน้ำของต่อมบาร์โธลินนี้เกิดการอักเสบติดเชื้อ ก็จะทำให้มีอาการเจ็บและปวดขณะมีเพศสัมพันธ์ คลำได้ก้อน-ถุงน้ำของต่อมผลิตไขมันที่อยู่ใต้ผิวหนังของบริเวณแคมใหญ่-ถุงน้ำบริเวณช่องคลอด-ติ่งเนื้อของช่องคลอด-หูดหงอนไก่-ก้อนเนื้องอกและมะเร็งของอวัยวะเพศภายนอก แต่พบได้น้อยมากสังเกตอาการถ้าก้อนโตเร็ว กดเจ็บ ปวด บวม แดง ร้อนที่ก้อน มีหนองหรือเลือดไหล มีไข้ ปัสสาวะแสบขัด ควรไปพบสูตินรีแพทย์3.อาการเจ็บขณะมีเพศสัมพันธ์และมีเลือดออก อาจเกิดจาก-กล้ามเนื้อหน้าท้องอักเสบ อาจสัมพันธ์กับท่าทาง มีจุดกดเจ็บชัดเจน หากมีเพศสัมพันธ์รุนแรงก็อาจเกิดได้-มีเยื่อบุโพรงมดลูกเจริญผิดที่ อาจทำให้มีอาการเจ็บปวดตอนมีการสอดใส่อวัยวะเพศลึกๆได้-กระเพาะปัสสาวะอักเสบ อาจมีอาการปัสสาวะแสบขัดร่วมด้วย-อวัยวะภายในอุ้งเชิงกรานอักเสบ อาจมีตกขาวผิดปกติและมีไข้การดูแลตัวเองเบื้องต้น ดื่มน้ำมากๆ ไม่กลั้นปัสสาวะ หลีกเลี่ยงการมีเพศสัมพันธ์ไปก่อน งดทำงานหรือยกของหนัก สามารถรับประทานยาแก้ปวด หรือยาแก้อักเสบในกลุ่มที่ไม่ใช่สเตียรอยด์ได้ถ้าอาการยังไม่ทุเลาร่วมกับมีอาการอื่นๆเช่นปัสสาวะแสบขัดและปนเลือด ตกขาวผิดปกติ มีไข้ เลือดออกผิดปกติทางช่องคลอด ควรไปพบแพทย์เพื่อตรวจเพิ่มเติม